[{"text_idx": "#000000", "text": "Alkoholivabad o\u0303lled, siidrid ja kokteilid"}, {"text_idx": "#000001", "text": "Sel su\u0308gistalvisel perioodil u\u0308llatab A. Le Coq uue alkoholivaba glo\u0308giga, milles po\u0303imuvad o\u0303unte ja mustade so\u0303starde mahlased noodid. Ajalooliselt on teada, et glo\u0308gi retsept to\u0308o\u0308tati va\u0308lja juba 19. sajandil Rootsis. Ta\u0308napa\u0308eval armastame seda sooja ja vu\u0308rtsikat jooki juua pikkadel ja ku\u0308lmadel talveo\u0303htutel."}, {"text_idx": "#000002", "text": "Ku\u0308lma ilmaga ei ole ju midagi mo\u0303nusamat kui kruus soojendavat glo\u0308gi. Toidublogija Tuuli Mathisen lasi end inspireerida aromaatsest Aura alkoholivabast glo\u0308gist ning segas kokku po\u0303nevad retseptid, milles sa\u0308rtsust ja vu\u0308rtsist juba puudu pole. Proovi ja\u0308rele!"}, {"text_idx": "#000003", "text": "Sa\u0308rtsaka maitsekombinatsiooni ja troopilise alatooniga kuum jook sobib ha\u0308sti neile, kellele meeldivad tugevamad ja veidi teistlaadsed maitsekombinatsioonid. Magusa maitse vo\u0303ib igau\u0308ks endale parajaks timmida kas siis siirupit vo\u0303i pruuni suhkrut lisades."}, {"text_idx": "#000004", "text": "4 dl Aura ananassinektarit1 ts\u030cillipipar, peeneks hakitunapo\u0308idlasuurune jupp va\u0308rsket ingverit, peeneks hakitunamo\u0303ned terad kardemonimo\u0303ned kadakamarjad1\u20132 kaneelikangi3 dl A. Le Coqi glo\u0308gi50 ml tumedat rummisoovi korral veidi laimisiirupit (nt Monin) vo\u0303i pruuni suhkrut"}, {"text_idx": "#000005", "text": "Kalla ananassinektar kastrulisse, lisa ts\u030cilli, ingver, kaneelikang, kardemoni- ja kadakamarjad ning lase keema to\u0303usta. Alanda kuumust ning lase vaiksel kuumusel umbes poole vo\u0303rra kokku keeda. Jahuta, lase veidi aega to\u0303mmata ja kurna siis la\u0308bi tiheda so\u0303ela. Kuumuta potis ananassi-ts\u030cillito\u0303mmis, lisa glo\u0308gi ja rumm. Soovi korral vo\u0303id lisada veel maitse ja\u0308rgi laimisiirupit vo\u0303i pruuni suhkrut ehk siis igau\u0308ks vo\u0303ib magususe enda eelistuste ja\u0308rgi paika timmida. Kuumuta ja jaga siis kahe klaasi vahel. Serveerides vo\u0303id lisada joogi sisse veel kaneelikangi ja juurde vo\u0303ib pakkuda laimisektoreid, millest saab joogile soovi korral hapukat maitset lisada."}, {"text_idx": "#000006", "text": "Viiruste hooaeg ei ku\u0308si pu\u0308hadest ja pidudest. Et aga haiguseid juba ennetavalt ehmatada, tasub glo\u0308gisse kokku segada erinevaid terviseso\u0303pru \u2013 granaato\u0303una ja ingverit. Esmalt saab neist komponentidest mo\u0303nusa joogi, mis lisaks heale maitsele aitab ka jahedatele ilmadele paremini vastu seista."}, {"text_idx": "#000007", "text": "4 dl Aura granaato\u0303unajooki2 sl ingverisiirupit (vo\u0303i meega segatud riivitud ingverist pigistatud mahla)2\u20133 ta\u0308htaniisi5 nelgitera2 sl riivitud apelsinikoort3 dl A. Le Coqi glo\u0308giserveerimiseks granaato\u0303unaseemneid ja rosinaidsoovi korral 50 ml Vana Tallinna liko\u0308o\u0308ri"}, {"text_idx": "#000008", "text": "Kuumuta kastrulis granaato\u0303unajook koos ingverisiirupi, ta\u0308htaniisi, nelgiterade ja riivitud apelsinikoorega. Lase keema to\u0303usta ja keeda veidi aega, kuni vedeliku maht on umbes kolmandiku vo\u0303rra va\u0308henenud. Jahuta to\u0303mmis ja kurna siis la\u0308bi tiheda so\u0303ela vo\u0303i marli. Sega omavahel granaato\u0303unajoogi to\u0303mmis ja glo\u0308gi. Puista klaasi sisse granaato\u0303unaseemneid, kalla peale kuum glo\u0308gi, soovi korral kaunista ta\u0308htaniisiga ja serveeri kohe. Juurde paku puhastatud granaato\u0303unaseemneid ja rosinaid. Kui soovid alkoholiga varianti, lisa joogi sisse veel Vana Tallinna liko\u0308o\u0308ri."}, {"text_idx": "#000011", "text": "Retrolimonaad Barbariss saavutas parimate uute toodete arvestuses esikoha"}]